APSTIPRINĀTS

ar Nacionālā kino centra

20.06.2023. rīkojumu Nr.1.22-6

**Konkursa**

***“Par atsevišķa valsts pārvaldes uzdevuma –***

***kvalitātes novērtējuma filmu mākslas jomā – veikšanu”***

**nolikums**

1. **Vispārīgā informācija**
	1. Konkursa organizators: Nacionālais kino centrs, reģistrācijas nr.90000022100, juridiskā adrese: Peitavas iela 10, Rīga, LV-1050; tālrunis: 67358878, e-pasts: nkc@nkc.gov.lv
	2. Konkursa priekšmets ir Nacionālā kino centra noteiktā valsts pārvaldes uzdevuma – kvalitātes novērtējuma filmu mākslas jomā – veikšana, (turpmāk – Pārvaldes uzdevums), tādējādi veicinot Latvijas kino un filmu nozares ilgtspējīgu attīstību un konkurētspēju:
		1. veikt Latvijas filmu nozares darba rezultātu izvērtējumu un organizēt Nacionālā kino balvas pasākumu “Lielais Kristaps” (turpmāk – Pasākums):
			1. izstrādāt Pasākuma nolikumu, kas ļautu profesionāli, efektīvi un pilnvērtīgi izvērtēt Latvijā veidoto profesionālo filmu māksliniecisko kvalitāti;
			2. izveidot Pasākuma filmu atlases komisiju, kuras uzdevums ir sekot līdzi Latvijas kinoprocesam laika posmā no iepriekšējā Pasākuma norises;
			3. izveidot Pasākuma žūrijas komisiju ne mazāk kā 5 locekļu sastāvā (vismaz 3 no tiem – filmu nozares profesiju pārstāvji, vismaz 2 no tiem – starptautiskās filmu nozares pārstāvji), kas nodrošinātu profesionālu un kompetentu Latvijas filmu izvērtējumu saskaņā ar Pasākuma nolikumu;
			4. apbalvot filmu nozares darbiniekus par izciliem profesionālajiem sasniegumiem, izvērtējot filmas un saskaņā ar Pasākuma nolikumu piešķirot balvas labākajām dažādu veidu filmām, kā arī labākajiem kino profesiju pārstāvjiem; pasniegt balvu par mūža ieguldījumu filmu nozarē;
			5. organizēt Pasākuma apbalvošanas ceremoniju.
		2. ar Pasākumu veicināt Latvijas filmu nozares mākslinieciskās kvalitātes atbalstīšanu un sabiedrības izpratni un interesi par filmu nozares sasniegumiem:
			1. nodrošināt Pasākuma apbalvošanas ceremonijas pieejamību plašai sabiedrībai, sadarbojoties ar kādu no televīzijas kanāliem;
			2. nodrošināt iespēju Latvijas sabiedrībai iepazīties ar Latvijas filmu veidotājiem un Nacionālā kino balvai izvirzīto filmu fragmentiem gan Pasākuma publicitātes kampaņā, gan apbalvošanas ceremonijā;
			3. sadarboties ar medijiem, nodrošinot Pasākuma un Latvijas filmu plašu publicitāti un atgriezenisko saiti ar sabiedrību.
	3. Pārvaldes uzdevuma veikšana ir 2023, 2024. un 2025. gads. Pārvaldes uzdevuma veikšanas vieta ir Latvija.
	4. Finansējuma avots ir Kultūras ministrijas valsts budžeta apakšprogrammas “Filmu nozare” konkursa mērķim paredzētie finanšu līdzekļi, kas 2023. gadā ir 80 000 *euro*, 2024. un 2025. ne mazāk kā 80 000 *euro*.
	5. Pārvaldes uzdevuma veikšanai pilnvarotā privātpersona ne vairāk kā 15% no Pārvaldes uzdevuma īstenošanai piešķirtā finansējuma drīkst izlietot Pārvaldes uzdevuma īstenošanai nepieciešamo administratīvo izmaksu segšanai.
2. **Pretendenti**
	1. Pretendentam ir jāatbilst šādiem kritērijiem:
		1. pretendents ir Latvijā reģistrēts komersants, biedrība vai nodibinājums, kas darbojas filmu nozarē ne mazāk kā 2 (divus) gadus un ir piedalījies vismaz 2 (divu) līdzvērtīgu projektu kultūras jomā koordinēšanā un īstenošanā pēdējo 3 (trīs) gadu laikā;
		2. pretendents nav pasludināts par maksātnespējīgu, neatrodas likvidācijas stadijā, tā saimnieciskā darbība nav apturēta vai izbeigta, nav uzsākta tiesvedība par pretendenta darbības izbeigšanu, maksātnespēju vai bankrotu;
		3. pretendentam nav nodokļu parādu vai valsts sociālās apdrošināšanas obligāto iemaksu parādu Latvijā (vai citā valstī, kur tas reģistrēts), kas pārsniedz 150 *euro*.
3. **Konkursa termiņi**
	1. Konkursu izsludina, publicējot sludinājumu oficiālajā izdevumā “Latvijas Vēstnesis”. Paziņojumu par konkursa rīkošanu ievieto Nacionālā kino centra mājas lapā ([www.nkc.gov.lv](http://www.nkc.gov.lv)).
	2. Atbilstoši šā nolikuma 4.punktam noformēti un sagatavoti konkursa dokumenti **līdz 2023. gada 31.jūlijam plkst.23:59** jāiesniedz Nacionālajā kino centrā.
	3. Projektu noteiktā termiņā iesniedz **elektroniska dokumenta formā** atbilstoši normatīvajiem aktiem par elektronisko dokumentu noformēšanu (dokumentam jābūt parakstītam ar drošu elektronisko parakstu), kas tiek nosūtīts uz Kino centra **e-adresi[[1]](#footnote-1) \_DEFAULT@90000022100** vai, sūtot no[Latvija.lv](https://latvija.lv/), adresāta logā izvēloties **Nacionālais kino centrs.** Elektroniskajā dokumentā **atsevišķā failā** jābūt **tāmei Excel** formātā. **Pārējos projekta dokumentus** vēlams ietvert elektroniskajā dokumentā **vienā PDF failā.** Ja projektam tiek pievienots kāds elektroniski parakstīts dokuments, tad projekta pieteikumā tas jāiekļauj elektroniska dokumenta formā (piemēram, elektroniski parakstīta vienošanās).
	4. Iepazīties ar Konkursa nolikumu var Kino centra mājaslapā [www.nkc.gov.lv](http://www.nkc.gov.lv).
4. **Konkursā iesniedzamie dokumenti**
	1. Pieteikumu un ar to saistītos dokumentus sagatavo latviešu valodā, skaidri salasāmus un ar numurētām lapām. Visiem dokumentiem, kas nav latviešu valodā, pievieno tulkojumu latviešu valodā.
	2. Pretendents iesniedz šādus dokumentus:
		1. Pieteikumu, kurā norādīts:
			1. pretendenta nosaukums;
			2. reģistrācijas numurs;
			3. nodokļu maksātāja reģistrācijas numurs;
			4. vadītāja vārds, uzvārds;
			5. pretendenta juridiskā adrese un e-adrese;
			6. tālrunis, e-pasts;
		2. Pārvaldes uzdevuma (šā nolikuma 1.2.punkts) 3 (trīs) gadu īstenošanas plānu (aktivitāšu plānojums Pārvaldes uzdevuma izpildei saskaņā ar šā nolikuma 1.2.1. un 1.2.2.punktu), darbības programmas un plānoto pasākumu aprakstu (tai skaitā kvalitatīvie un kvantitatīvie rādītāji), lai nodrošinātu līdzdarbības līguma (Konkursa nolikuma pielikums Nr.2) 2.3.punktā noteikto rezultatīvo rādītāju sasniegšanu;
		3. Pārvaldes uzdevuma veikšanai nepieciešamo izdevumu detalizētu tāmi 3 (trīs) gadiem (Konkursa nolikuma pielikums Nr.1), kurā par katru Pārvaldes uzdevuma īstenošanas gadu norāda paredzēto līgumcenu, tostarp Pārvaldes uzdevuma īstenošanai nepieciešamās administratīvās izmaksas;
		4. informāciju par Pārvaldes uzdevuma īstenošanai esošajiem resursiem – uzkrāto informāciju (par Latvijas filmu nozares aktualitātēm, notikumiem, personālijām) un tās raksturojumu, materiāli tehniskiem resursiem, telpām, transportu, u.c.;
		5. Pārvaldes uzdevuma īstenošanā un administrēšanā iesaistītā personāla dzīves gaitu aprakstus (CV);
		6. Informācija par pretendenta līdzšinējo darbību filmu mākslas jomā (darbības modeļa un piedāvātā satura raksturojums, līdzšinējās darbības rezultātu raksturojums, līdzšinēji veikto marketinga aktivitāšu apraksts), tajā skaitā par pēdējos 3 (trīs) gados īstenotajiem projektiem kultūras jomā;
		7. pretendentu apliecinājumu, ka
			1. pretendents ir nokārtojis līdzšinējās līgumsaistības u.c. saistības ar Nacionālo kino centru, Kultūras ministriju un Valsts kultūrkapitāla fondu;
			2. Pārvaldes uzdevuma ietvaros noteikto rezultatīvo rādītāju sasniegšanai netiek un netiks piesaistīts finansējums no citiem valsts budžeta finansējuma avotiem;
			3. pretendentam deleģēto valsts pārvaldes uzdevumu veikšanas laikā nav konstatēti finansiāli pārkāpumi.
		8. 2 (divas) atsauksmes no sadarbības partneriem par īstenotajiem projektiem filmu mākslas jomā pēdējo 2 (divu) gadu laikā.
5. **Konkursa komisija**
	1. Pieteikumus vērtē Nacionālā kino centra izveidota konkursa komisija (turpmāk – konkursa komisija), kas darbojas saskaņā ar šo nolikumu.
	2. Konkursa komisija ir lemttiesīga, ja tajā piedalās divas trešdaļas komisijas locekļu.
	3. Konkursa komisijas tiesības:
		1. pagarināt pieteikumu iesniegšanas un citus termiņus;
		2. pēc nepieciešamības sasaukt ārkārtas komisijas sēdes;
		3. pieaicināt speciālistus vai ekspertus ar padomdevēja tiesībām;
		4. ja nepieciešams, pieprasīt pretendentam paskaidrot pieteikumā sniegto informāciju.
	4. Konkursa komisijas darbu vada komisijas priekšsēdētājs, bet komisijas priekšsēdētāja prombūtnē – komisijas priekšsēdētāja vietnieks. Komisijas lēmumi tiek pieņemti komisijas sēžu laikā, atklāti balsojot. Lēmums tiek atzīts par pieņemtu, ja par to balsojis klātesošo komisijas locekļu vairākums. Balsīm sadaloties vienādi, izšķirošais ir komisijas priekšsēdētāja vērtējums.
	5. Konkursa komisijas priekšsēdētājs sasauc konkursa komisijas pirmo sēdi ne vēlāk kā 10 (desmit) dienu laikā pēc pieteikšanās termiņa beigām.
	6. Konkursa komisijas sēdes tiek protokolētas. Protokolus paraksta visi klātesošie komisijas locekļi, bet pievienoto komisijas lēmumu – konkursa komisijas priekšsēdētājs.
	7. Konkursa komisija 3 (trīs) darba dienu laikā pēc lēmuma pieņemšanas konkursa rezultātus rakstveidā paziņo pretendentiem.
	8. Pēc konkursa rezultātu paziņošanas ar konkursa uzvarētāju tiek slēgts līdzdarbības līgums uz 3 (trīs) gadiem, kas var tikt pārtraukts normatīvajos aktos noteiktajos gadījumos.
6. **Pretendentu atlase un iesniegto pieteikumu vērtēšanas kritēriji**
	1. Nacionālais kino centrs saņemtos pieteikumus to iesniegšanas secībā reģistrē kā saņemtos dokumentus dokumentu un procesu pārvaldības sistēmā “DocLogix”.
	2. Pirmajā konkursa komisijas sēdē konkursa komisija iepazīstas ar iesniegtajiem pieteikumiem un tie tiek reģistrēti konkursa komisijas sēdes Pieteikumu atvēršanas protokolā, norādot, vai pieteikums iesniegts šajā nolikumā norādītajā termiņā, atbilst šā nolikuma 2.1, 4.1. un 4.2.punktā noteiktajām prasībām un vai iesniegti visi šā nolikuma 4.2.punktā minētie dokumenti. Pieteikumus, kas neatbilst minētajām prasībām, konkursa komisija izslēdz no turpmākas dalības nākamajā pieteikumu vērtēšanas posmā un neizskata.
	3. Pieteikumu atvēršanas protokolu paraksta visi klātesošie komisijas locekļi.
	4. Konkursa komisija novērtē pretendenta pieteikumu pēc šādiem kritērijiem un piešķir punktus:

|  |  |  |  |
| --- | --- | --- | --- |
| Nr. | KRITĒRIJI | Maksimālais punktu skaits | Punktu skala |
|  | KOPĀ: | **80** |  |
|  | **Pārvaldes uzdevuma veikšanas efektivitāte** | **30** |  |
| 6.4.1. | Pretendenta iesniegtā Pārvaldes uzdevuma 3 (trīs) gadu īstenošanas plāna atbilstība konkursa mērķim; detalizēts un pamatots aktivitāšu plānojums Pārvaldes uzdevuma izpildei; Pārvaldes uzdevuma īstenošanas kopējā stratēģija un ilgtspēja  | 20 | 11-20 – plāns izstrādāts detalizēti un veido stratēģiski pārdomātu darbību; ietver atbilstošu aktivitāšu plānojumu Pārvaldes uzdevuma sekmīgai īstenošanai; detalizēti raksturoti pieejamie resursi un to izmantošanas efektivitāte; aktivitāšu plāns pārliecina par ilgtspēju, sasniedzot konkursa mērķi;1-10 – plāns nav izstrādāts pietiekami detalizēti un nedod pilnīgu priekšstatu par tā īstenošanas laiku, apjomu un izmantoto resursu efektivitāti; aktivitāšu plānojums daļēji sekmē Pārvaldes uzdevuma izpildi; plāns nerada pilnīgu pārliecību par vienotu stratēģiju un ilgtspēju, daļēji sasniedzot konkursa mērķi;0 – plāns nav detalizēti izstrādāts, stratēģiski vienots un ilgtspējīgs; plānotās aktivitātes nav pietiekami pamatotas un to raksturojums neliecina par izpratni, nesasniedzot konkursa mērķi |
| 6.4.2. | Kvalitatīvi un kvantitatīvi objektīvi pārbaudāmi plānotie Pārvaldes uzdevuma īstenošanas rezultāti un rādītāji | 10 | 6-10 – Pārvaldes uzdevuma īstenošanas rezultātu un rādītāju sasniegšanas plāns ir pārliecinošs, un pieteikumā ir ietverts detalizēts rezultātu apraksts;1-5 – Pārvaldes uzdevuma īstenošanas rezultātu un rādītāju sasniegšanas plāns ir apmierinošs, un pieteikumā ietverts to apraksts;0 – Pārvaldes uzdevuma īstenošanas rezultātu un rādītāju sasniegšanas plāns nav pilnīgs, un pieteikumā nav ietverts to detalizēts apraksts. |
|  | **Pretendenta kompetence un spēja veikt Pārvaldes uzdevumu** | **40** |  |
| 6.4.3. | Pretendenta līdzšinējās darbības un tās rezultātu raksturojums | 15 | 10-15 – pretendenta līdzšinējā darbības pieredze ir atbilstoša Pārvaldes uzdevuma īstenošanai; pretendentam ir vairāk nekā 2 (divu) gadu pieredze kino jomā; pretendents pēdējo 3 (trīs) gadu laikā ir piedalījies vismaz 2 (divu) līdzvērtīgu projektu kultūras jomā koordinēšanā un īstenošanā; pretendenta līdzšinējā darbība bijusi intensīva un regulāra;1-9 – pretendenta līdzšinējā darbības pieredze atbilst Pārvaldes uzdevuma īstenošanai; pretendentam ir vismaz 2 (divu) gadu pieredze kino jomā; pretendents pēdējo 3 (trīs) gadu laikā ir piedalījies vismaz 2 (divu) līdzvērtīgu projektu kultūras jomā koordinēšanā un īstenošanā; pretendenta līdzšinējā darbība bijusi mēreni regulāra;0 – pretendentam nav atbilstošas pieredzes, lai nodrošinātu Pārvaldes uzdevuma īstenošanu; pretendenta līdzšinējā darbība bijusi neregulāra  |
| 6.4.4. | Pārvaldes uzdevuma īstenošanā un administrēšanā (tostarp grāmatvedības nodrošināšanā) iesaistītā personāla profesionālā kvalifikācija, pieredze un kompetence | 15 | 10-15 – Pārvaldes uzdevuma īstenošanā un administrēšanā iesaistītā personāla profesionālā kvalifikācija, pieredze un kompetence apliecina spēju sekmīgi veikt Pārvaldes uzdevumu, tā īstenošanā iesaistītajam personālam ir atbilstoša izglītība un ilgstoša pieredze ar Pārvaldes uzdevuma īstenošanu saistīto pienākumu veikšanā;1-9 – Pārvaldes uzdevuma īstenošanā un administrēšanā iesaistītā personāla profesionālā kvalifikācija, pieredze un kompetence daļēji apliecina spēju sekmīgi veikt Pārvaldes uzdevumu, tā īstenošanā iesaistītajam personālam ir daļēji atbilstoša izglītība un ilgstoša pieredze ar Pārvaldes uzdevuma īstenošanu saistīto pienākumu veikšanā;0 – Pārvaldes uzdevuma īstenošanā un administrēšanā iesaistītajam personālam nav atbilstošas profesionālās kvalifikācijas, pieredzes un kompetences. |
| 6.4.5.  | Pretendenta resursu kapacitāte | 10 | 6-10 – pretendenta resursu kapacitāte ir pietiekama;1-5 – pretendenta resursu kapacitāte ir apmierinoša;0 – pretendenta resursu kapacitāte ir nepietiekama, vāja |
|  | **Cena** | **10** |  |
| 6.4.6. | Līdzdarbības līguma finansējums Pārvaldes uzdevuma veikšanai, tostarp plānoto ar Pārvaldes uzdevuma īstenošanu saistīto administratīvo izmaksu atbilstība nolikuma 1.5.punktā noteiktajām prasībām | 10 | 6-10 – Pārvaldes uzdevuma īstenošanai plānotās izmaksas atbilst valsts budžeta iespējām, veicamā Pārvaldes uzdevuma ietvaros plānotajām aktivitātēm un nolikuma 1.5.punktā minētajām prasībām;1-5 – Pārvaldes uzdevuma īstenošanai plānotās izmaksas atbilst valsts budžeta iespējām, daļēji atbilst veicamā Pārvaldes uzdevuma ietvaros plānotajām aktivitātēm un atbilst nolikuma 1.5.punktā minētajām prasībām;0 – Pārvaldes uzdevuma īstenošanai plānotās izmaksas nav atbilstošas valsts budžeta iespējām, neatbilst Pārvaldes uzdevuma ietvaros plānoto aktivitāšu īstenošanai un/vai nolikuma 1.5.punktā minētajām prasībām.  |

* 1. Veicot pretendentu pieteikumu novērtējumu saskaņā ar šā nolikuma 6.4.punktā noteiktajiem vērtēšanas kritērijiem, katrs konkursa komisijas loceklis aizpilda un paraksta pieteikumu individuālās vērtēšanas tabulu. Konkursu komisijas locekļu sagatavotās un parakstītās vērtēšanas tabulas tiek apkopotas vienā kopējā tabulā.
	2. Pretendentu pieteikumus sarindo dilstošā secībā atbilstoši kopējam iegūtajam punktu skaitam, kuru aprēķina, saskaitot visu konkursa komisijas locekļu individuālos vērtējumus par katru pieteikumu un iegūto summu izdalot ar konkursa komisijas locekļu skaitu.
	3. Par konkursa uzvarētāju tiek atzīts pretendents, kura pieteikums tiek novērtēts ar augstāko punktu skaitu un sasniedzis vismaz 65 punktus konkursa komisijas vidējā vērtējumā.
1. **Pretendenta tiesības un pienākumi**
	1. Pretendents, iesniedzot pieteikumu, piekrīt visiem šā konkursa nolikuma noteikumiem un ir atbildīgs par norādīto ziņu patiesumu.
	2. Pretendenta iesniegtais piedāvājums ir saistošs līdz līdzdarbības līguma noslēgšanai, bet ne mazāk kā 60 kalendārās dienas, skaitot no noteiktās pieteikumu iesniegšanas termiņa pēdējās dienas.
2. **Līdzdarbības līguma noslēgšanas kārtība:**
	1. Līdzdarbības līguma projekts ir pievienots konkursa nolikumam (šā nolikuma 2.pielikums) un ir šī nolikuma neatņemama sastāvdaļa.
	2. Līdzdarbības līguma projektu rakstveidā sagatavo Nacionālais kino centrs un iesniedz to konkursa uzvarētājam. Līdzdarbības līguma saskaņošanas ietvaros ir iespējami līdzdarbības līguma projekta precizējumi.
	3. Līdzdarbības līguma saskaņošanas ietvaros ir iespējami abpusēji labojumi un precizējumi pievienotajā līdzdarbības līguma projektā.
	4. Nacionālais kino centrs patur tiesības neslēgt līdzdarbības līgumu ar pretendentu, kurš atzīts par konkursa uzvarētāju, vai izmainīt līguma termiņus, ja izmaiņas plānoto darbu izpildē vai to pārtraukšana ir saistītas ar plānotā finansējuma izmaiņām vai pārtraukšanu.
1. Informācijai par e-adresi skat. <https://latvija.lv/BUJEadrese> [↑](#footnote-ref-1)